Mosoro

Mosoro () – miestas rytų Brazilijoje, Šiaurės Rio Grandės valstijoje, prie Apodi upės, 50 km nuo Atlanto vandenyno kranto. Savivaldybės centras. Įsikūręs plento Fortaleza–Natalis pusiaukelėje. Taip pat keliai į Kažazeirasą, Kampina Grandę. Tekstilės, karnaubo vaško, cemento, standžiųjų likanijų (oiticica) aliejaus pramonė. Apylinkėse auginama medvilnė, išgaunama valgomoji druska. Svarbus naftos gavybos centras. Trykšta karštosios versmės.

Veikia Šiaurės Rio Grandės universitetas (nuo 1968 m.), yra futbolo stadionas. Veikia Šv. Liucijos katedra.


 Savivaldybė 
Mosoro savivaldybė užima 2099 km², 2022 m. joje gyveno 264 577 gyventojai.Mossoró: Municipality in Rio Grande do Norte, citypopulation.de

 Istorija 
1852 m. gyvenvietė įkurta kaip Santa Lusija de Mosoro. Miestas nuo 1870 m.

1927 m. miestą užpuolė vietos plėšikų gauja, vadovaujama Lampiauno. Jau 1928 m. mieste leista balsuoti moterims.

 Šaltiniai 

Kategorija:Šiaurės Rio Grandės miestai